|  |  |
| --- | --- |
|  | R E P U B L I K A H R V A T S K AVARAŽDINSKA ŽUPANIJASREDNJA ŠKOLA LUDBREGTrg Sv. Trojstva 16, 42230 LudbregOIB: 50911651579tel. 042/421 791 fax: 042/421 793e-mail: tajnistvo@ss-ludbreg.skole.hr , ucenickazadruga.zdencek@gmail.com  |

**Županijsko stručno povjerenstvo za provedbu**

**Županijske smotre Učeničkih zadruga Varaždinske županije**

Ludbreg, 15. travanj 2019.

 -Osnovnim i srednjim školama i učeničkom domu Varaždinske županije i Grada Varaždina

 -Učeničkim zadrugama - voditeljima

**Predmet: XXIII. županijska smotra učeničkih zadruga**

 **-** poziv, dostavlja se

Poštovani,

 Upravni odjel za prosvjetu, kulturu i sport Varaždinske županije, Podružnica HUUZ-a Varaždinske županije i Srednja škola Ludbreg domaćini su XXIII. županijske smotre učeničkih zadruga Varaždinske županije, koja će se održati **u petak 17. svibnja 2019. godine u Perivoju ispred Srednje škole Ludbreg** (ili u šatoru - u slučaju lošeg vremena).

**Okvirni vremenik:**

 8:00 - 9:00 uređivanje izložbenih prostora

 9:00 - 10:00 razgled štandova, okrepa zadrugara i voditelja

 10:00 - 11:00 svečanost otvaranja smotre

 11:00 - 14:00 rad prosudbenog povjerenstva

 14:00 - 15:00 ručak za sudionike

 15:00 okrugli stol

**Prijava učeničkih zadruga:**

 Molimo da **do utorka, 30. travanj 2019. godine,**  sve učeničke zadruge koje žele sudjelovati na Smotri, izvrše prijavu/prijavnica na e-mail adresu SŠ Ludbreg ( ucenickazadruga.zdencek@gmail.com ), na službenom obrascu prijavnice (kojeg vam dostavljamo u privitku dopisa) prema sljedećim kriterijima:

|  |  |
| --- | --- |
| Kriteriji | Broj predstavnika |
| Zadrugari  | Voditelji  | Ukupno  |
| Zadruge s redovitim programom |
| a) zadruge s dvije sekcije | 2  | 1 | 3  |
| b) zadruge s 3 – 5 sekcija  | 3  | 2 | 5  |
| c) zadruge s 6 i više sekcija | 4  | 3 | 7  |
|  |  |  |  |
| Zadruge u ustanovama s posebnim programima |
| a) zadruge s dvije sekcije | 2 | 2 | 4 |
| b) zadruge s 3 – 5 sekcija  | 3  | 3 | 6  |
| c) zadruge s 6 i više sekcija | 4  | 3  | 7  |

 Molimo da pročitate upute za provedbu Smotre na stranicama AZOO i HUUZ.

 Izvješće o radu Učeničke zadruge šalje se na obrascu (kojeg vam također dostavljamo u privitku), zaključno **do 03. svibanj 2019.**, elektroničkim putem na e-mail Škole domaćina (ucenickazdruga.zdencek@gmail.com).

**Obvezni oblici predstavljanja postignuća i rezultata rada učeničkih zadruga na smotri**

1. **Izložba**

Učenička zadruga odabire izloške kojima će pokazati raznovrsnost, bogatstvo i kakvoću svoga rada. Izlagači moraju izloške odabrati i postaviti prema kriterijima estetskoga izgleda i racionalne organizacije i uporabe prostora te paziti da odabirom izložaka, pribora i postupaka ne dovedu u pitanje sigurnost sudionika, izlagača i posjetitelja. Izložba je i prodajno mjesto.

1. **Izvješće o radu učeničke zadruge**

**Pisano izvješće –** pored izložbe učenička zadruga obvezno priprema pisano izvješće o radu učeničke zadruge koje treba dostaviti **u elektroničkom obliku najkasnije 10 dana prije održavanja** **županijske smotre,** zajedno sa prijavnicom za sudjelovanje, školi domaćinu županijske smotre. Sva izvješća o radu učeničkih zadruga, škola domaćin županijske smotre, najkasnije 7 dana prije županijske smotre, šalje Hrvatskoj udruzi učeničkog zadrugarstva koja će objedinjena izvješća za svaku županiju, objaviti na internetskoj stranici HUUZ-a, najkasnije 5 dana prije održavanja županijske smotre. Na smotri svaka učenička zadruga mora imati po jedan pisani primjerak izvješća na svom izložbenom prostoru. Izvješće se piše za period od županijske smotre 2018. do županijske smotre 2019. Obrazac za izvješće o radu učeničke zadruge obznanjuje se na internetskoj stranici Hrvatske udruge učeničkog zadrugarstva: [www.huuz.hr](http://www.huuz.hr).

**Usmeno izvješće –** mladi zadrugari usmeno predstavljaju bitne sastavnice programa rada zadruge, postignuća, aktivnost zadruge s težištem na proteklih 12 mjeseci. Mladi zadrugari mogu javno predstaviti svoju zadrugu u trajanju od 2 minute ako to tehnički i organizacijski uvjeti dopuštaju.

1. **Praktičan rad**

Praktičan rad mladih zadrugara, kojim oni prikazuju proizvodne aktivnosti svoje zadruge, obvezan je, a izvodi se u sklopu izložbe, poštujući sigurnosne uvjete i mjere zaštite na radu. Izvođenje praktičnog rada treba prilagoditi mogućnostima te ukoliko nije moguće prikazati cijeli proces izrade izabranog proizvoda, prikazati samo dio procesa te praktičan prikaz upotpuniti: plakatom, PP prezentacijom ili kratkim filmom (jedno od navedenog).

Uz praktični rad treba pripremiti pismeni prikaz postupaka izrade izabranog proizvoda (materijal, alat, tehnika i postupak izrade).

Sve škole koje sudjeluju na smotri imaju osigurano:

1. Natkrivene štandove koje će osigurati škola domaćin.
2. Uz svaki natkriven štand za izlaganje su osigurana tri stolca.
3. Priključak za električnu struju (ako se zahtijeva u prijavi). **Donesite svoje produžne kablove.**
4. Prehranu sudionika Smotre prema kriterijima iz tablice za prijavu
5. Dežurne učitelje – škola domaćin.

***Napomena****:*

- **Za vertikalno izlaganje na štandu, kao i do sada, mogu se koristiti plakati, lagane mreže ili sl., što će izlagači donijeti sami.**

**Ujedno Vas molimo da nam do 03 .svibanj 2019. uz Vaša izvješća pošaljete i desetak rečenica o Vašim učeničkim zadrugama, kako bismo mogli izraditi Bilten za županijsku smotru.**

**Županijski stol**

Radi pravodobne pripreme prikladnog proizvoda svake pojedine učeničke zadruge za zajednički štand - tzv. Županijski stol, najavljujemo temu ovogodišnjeg zajedničkog štanda svih zadruga, a to je **„ Vu našem kraju“.** Proizvod za županijski stol mora biti pojedinačan te je uputno da bude pakiran u prikladnoj ambalaži.

 Županijski stol od prikupljenih proizvoda uređuje škola domaćin. Proizvodi sa Županijskog stola izložit će se i na Državnoj smotri učeničkih zadruga. S obzirom da svi proizvodi moraju imati deklaraciju, oni kao takvi služe promociji svake učeničke zadruge posebno, kao i učeničkog zadrugarstva u cjelini.

 Srdačno pozivamo sve škole koje imaju učeničke zadruge da razmotre mogućnost svojega sudjelovanja na XXIII. smotri učeničkog zadrugarstva i da izvrše prijave.

 Za sva ostala pitanja slobodno mi se obratite na broj telefona: 042/421 790 ili broj mobitela 0915385019, Ivana Havaić Marković – voditeljica UZ „Zdenček“.

Zadrugarski pozdrav!

 Predsjednik provedbenog povjerenstva:

 Josip Zdelar